

**PRANEŠIMAS SPAUDAI**

**IŠKILIAUSI MOKSLININKAI PASISAKO UŽ NAUJĄ POŽIŪRĮ Į BAUSMIŲ POLITIKĄ**

**Daugiau kaip 60 mokslininkų tinklas iš 23 šalių atkreipė dėmesį į Europos šalių baudžiamosios justicijos sistemose išryškėjusią “masinės priežiūros” tendenciją. Daugelyje šalių bausmių vykdymas netapo mažiau brangus ar efektyvesnis, probacija plėtojosi *kartu su* laisvės atėmimo bausmėmis, tuo pačiu bausmių vykdymo sistemos tapo vis labiau ekspansyvios ir brangios, taip pat giliai paliečiančios vis didesnį skaičių žmonių.**

Mokslininkų tinklas “Nusikaltėlių priežiūra Europoje” (COST Action IS1106 Offender Supervision in Europe, [www.offendersupervision.eu](http://www.offendersupervision.eu)) per keturis metus apžvelgė šios srities tyrimus bei atliko 6 pilotinius tyrimus, kuriais buvo nagrinėjami skirtingi nusikaltusių asmenų priežiūros aspektai, ar tai būtų teismo paskirta probacija, ar lygtinis paleidimas probacijos priežiūroje.

Tinkle pirmininko pavaduotoja, Briuselio Laisvojo universiteto profesorė Kristel Beyens, pasakė,

“Mes žinome, kad probacijos plėtra ir diversifikacija Europoje nepadaro didelės įtakos įkalinimo įstaigų populiacijoms. Tai pat mūsų veikla atskleidžia vis daugiau įrodymų, kad skirtingai nei visuotinai manoma, probacija yra skausminga, net jeigu ir yra suprantama kaip teisinga ir naudinga. Baudžiamosios justicijos kontrolės tinklas plečiasi, ir mes turime skubiai atkreipti į tai dėmesį ir sustabdyti šią ekspansiją”.

Tyrėjai ragina Europos šalis vadovautis dviem pagrindiniais principai vystant savo justicijos sistemas:

1. Probacijos skyrimas ar panaikinimas (kaip ir laisvės atėmimas) turi remtis proporcingumo principu. Niekam neturi būti skiriama griežtesnė ar labiau varžanti priežiūra nei to reikalauja nusikaltimas.
2. Priežiūra turi būti organizuota taip, kad būtų išvengta nereikalingų kančių priežiūros subjektui ir kitiems asmenims (pavyzdžiui, šeimos nariams).

Tyrėjai taip pat nustatė, kad tam tikroms socialinėms grupėms (pvz., asmenims turintiems psichikos sutrikimų, užsieniečiams ir kt.) probacijos priemonės ir sankcijos nėra taikomos, tuo būdu baudžiamosios justicijos sistemoje jiems dažniau yra taikomos laisvės atėmimo bausmės. Mokslininkai teigia, kad probacija turėtų būti prieinama ir atitinkamai atrinktiems šių marginalizuotų ir labiau pažeidžiamų grupių atstovams.

Pilotiniai tyrimai atskleidžia, kad tam, kad asmenys laikytųsi probacijos reikalavimų, reikalingas ne formalus darbas, o darbas pagrįstas tikrąja teisės dvasia bei sankcijų prasmingumu. Nusikaltusių asmenų priežiūros tobulinimas turi būti paremtas teisingumu ir pagalba. Yra pagrindo teigti, kad šie du aspektai didina įsipareigojimą, mažina skausmą ir padeda siekti teigiamų rezultatų piliečių integracijos, atskirties mažinimo ir pakartotinio nusikalstamumo mažinimo srityse.

Mokslininkai pabrėžia, kad šiai sričiai socialiniai mokslai skiria nepakankamai dėmesio. Mokslininkai siekia finansavimo naujiems tyrimams, kuriuose bus toliau vystoma pilotinių tyrimų metodologija, bus analizuojama kaip priežiūra paveikia jos subjektus (ne tik „nusikaltėlius“, bet ir jų šeimas, bendruomenes bei aukas), kaip yra priimami svarbiausi su priežiūra susiję sprendimai, kokios tų sprendimų pasekmės, kaip yra formuojama probacijos praktika ir kaip ji gali būti reformuojama.

COST veiklos pirmininkas, Glazgo universiteto profesorius Fergus McNeill (JK) apibendrindamas darbą tinkle konstatavo:

“Mes keturis metus tyrinėjome mažai analizuotą baudžiamosios justicijos sistemų aspektą, kurio pagrindas yra ryšiai (bendradarbiavimas) tarp valstybės, pilietinės visuomenės ir piliečių. Šios institucijos, kultūros ir praktikos yra veidrodžiai, į kuriuos mes turime pažvelgti, net ir tuo atveju, kai tai, ką juose matome, mums ir nepatinka. Darbas atliktas 23 šalyse mus pastūmėjo ištirti mūsų pačių teisines sistemas ir aiškiau pamatyti pozityvių pokyčių galimybes”.

**Pastabos**

Čia pateikta **baigiamoji COST** **Veiklos** **ataskaita** buvo pristatyta ir aptarta 2016 m. kovo 11 ir 12 dienomis Briuselio Laisvajame universitete vykusioje tarptautinėje konferencijoje, kurioje lankėsi iš visos Europos susirinkę mokslininkai, politikai, probacijos specialistai ir kiti lyderiai. Konferencijos metu taip pat buvo pristatyta nuotraukų paroda (kuruojama menininkės Carolyne Kardia) ir atliekamos dainos, kurias įkvėpė minėtos nuotraukos (Louis Abbott Skotish Band, Admiral Fallow). Ir nuotraukos ir dainos buvo sukurtos praktinių užsiėmimų su probuojamaisiais, probuotojais ar tyrėjais metu.

**Daugiau informacijos**

Baigiamoji ataskaita:

<http://www.offendersupervision.eu/wp-content/uploads/2016/03/Final-Report.pdf>

Konferencija:

<http://www.offendersupervision.eu/wp-content/uploads/2016/02/OSE-Brussels-Conference-Programme.pdf>

Kontaktai: Profesorius Fergus McNeill (Veiklos prezidentas)

[Fergus.McNeill@glasgow.ac.uk](mailto:Fergus.McNeill@glasgow.ac.uk)

+44 (0)7795 252823

Lietuvos atstovų kontaktai: Docentas dr. Alfredas Laurinavičius

[alfredas.laurinavicius@fsf.vu.lt](mailto:alfredas.laurinavicius@fsf.vu.lt)

+370 5 266 7605

Dr. Laura Ustinavičiūtė

[laurau@mruni.eu](mailto:laurau@mruni.eu)

+370 5 2714 620

**Plačiau apie COST veiklą**

COST yra ilgiausiai veikiantis ir tarptautinį bendradarbiavimą tarp visos Europos tyrinėtojų, kūrėjų ir mokslininkų skatinantis bei remiantis veiklos tinklas. Tai unikali priemonė kartu plėtoti savo idėjas ir naujas iniciatyvas visose mokslo ir technologijų, įskaitant ir socialinius bei humanitarinius mokslus, srityse, pasitelkiant nacionaliniu lygmeniu finansuojamų Europos šalių tyrimų veiklas.

Remiantis Europos tarpvyriausybinių mokslo ir technologijų sričių bendradarbiavimo sistema, COST organizacija, nuo jos 1971 m. įkūrimo, savo veikla Europoje ir už jos ribų siekė sumažinti atotrūkį tarp mokslo, politikos formuotojų ir visuomenės.

Kaip pirmaujanti tarpdisciplininių tyrimų pirmtakė, COST vaidina labai svarbų vaidmenį kuriant Europos mokslinių tyrimų erdvę. COST numato ir papildo ES pagrindines programas, įtraukdama COST tikslines šalis formuoja "tiltą" tarp mokslininkų bendruomenių. Ji taip pat padidina tyrėjų judumą visoje Europoje ir skatina mokslinę kompetenciją. Daugiau informacijos ieškokite: <http://www.cost.eu/about_cost>

**Už šioje ataskaitoje ir su ja susijusiuose dokumentuose pateikiamą nuomonę atsako tik jos autoriai, todėl tai jokiu būdu negali būti interpretuojama kaip informacija atspindinti Europos Komisijos poziciją.**

